Document ID: /roh_data/filtered/fineweb-2-filterrobots_roh.jsonl.gz/35970

Baselgia San Plasch
La baselgia da Tschlin es tschantada sün üna collina süsom cumün. Ella es gnüda fabrichada intuorn il 1515 in stil gotic tardiv, probabelmaing da Bernard da Puschlav. Il clucher da stil romanic deriva da l’edifizi anteriur. El posseda be ün sainet. La sunasoncha da Tschlin as rechatta aint il clucher sper il sunteri. Quel clucher es gnü eret dal 1768 e toccaiva pro la baselgia da San Jon, devastada dal fö dal 1856.
La modesta fatschada principala vain structurada d’üna fanestra raduonda cun filigrana gotica e d’üna fanestra cun fuorma da rombus. Sur l’interiur ad üna nav as stenda ün vout cun costas a rait. Quel cuntinuescha eir aint il cor da ladezza redütta, spostà vers süd.